4. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ.103 της 17 Ιουλ./1 Αυγ. 1959 Περί καταβολής επιδόματος οικογενειακών βαρών εις τους πάσης φύσεως εκτάκτους και προσκαίρους υπαλλήλους Δημοσίων Υπηρεσιών. Εκυρώθη δια του άρθρ.36 Ν.Δ. 4242/1962 (ανωτ.σελ. 384,34). Λαβόν υπ’ όψιν: 1)Την υπ’ αριθ.2387 του 1955 πράξιν αυτού την προβλέπουσαν την καταβολήν ειδικού επιδόματος εις κατωτέρους τακτικούς δημοσίους υπαλλήλους υπέχοντας οικογενειακά βάρη, ως και το άρθρ.2 της υπ’ αριθ.1020/1958 ομοίας αυτού, δι’ ης περιορίζεται η καταβολή του επιδόματος τούτου εις τους βαρυνομένους με την συντήρησιν των μελών της ιδίας αυτών οικογενείας, Σελ. 420,22(β) 2)ότι έκτακτοι διαφόρων υπηρεσιών εξομοιωθέντες πλήρως από απόψεως αποδοχών προς τακτικούς δημοσίους υπαλλήλους δια διατάξεων μεταγενεστέρων της υπ’ αριθ.2387/1955 πράξεως αυτού λαμβάνουσι το υπ’ αυτής προβλεπόμενον επίδομα, 3)ότι αι αρχαί της ίσης μεταχειρίσεως επιβάλλουσι την εφαρμογήν της ως είρηται πράξεως ημών και επί των λοιπών εκτάκτων των βαρυνομένων με την συντήρησιν μελών της ιδίας αυτών οικογενείας, και 4)σχετικήν εισήγησιν του επί των Οικονομικών Υπουργού, αποφασίζει: Εγκρίνει την υπό τους όρους και προϋποθέσεις της υπ’ αριθ.2387/1955 πράξεως αυτού ως ετροποποιήθη δια της παρ.5 του άρθρ.2 της υπ’ αριθ.1020/1958 ομοίας, καταβολήν του επιδόματος λόγω οικογενειακών βαρών και εις τους πάσης φύσεως εκτάκτους και προσκαίρους υπαλλήλους των δημοσίων υπηρεσιών τους λαμβάνοντας μισθόν τακτικού υπαλλήλου. Εκδόσαν προς τούτο την υπ’ αριθ.103 παρούσαν πράξιν του, κυρωθησομένην νομοθετικώς μερίμνη του επί των Οικονομικών Υπουργού. 2.Ζ.θ.3-4 Επίδομα Οικογενειακών Βαρών 